**EGYÜTTMŰKÖDÉSI MEGÁLLAPODÁS**

amely létrejött egyrészről a

**Budapest Főváros II. Kerületi Önkormányzat**(székhely: 1024 Budapest, Mechwart liget 1.; törzskönyvi azonosító szám (PIR): 735650; ÁHTI azonosító: 745213; adószám: 15735650-2-41; KSH statisztikai számjel: 15735650-8411-321-01; képviseli: Örsi Gergely polgármester; a továbbiakban: „***Önkormányzat”****),*

másrészről a

**II. Kerületi Kulturális Közhasznú Nonprofit Kft.** (Cg. 01-09-988827; székhely: 1022 Budapest, Marczibányi tér 5/A.; adószáma: 24065924-2-41; képv.: Vámos Ágnes, ügyvezető igazgató; a továbbiakban **Kult. Kft.)**

harmadrészről az

**Inspired Selection Kft.** (székhely: 8983 Nagylengyel, Bányász u 8.; adószám: 23754999-2-20; képviseli: Sebestyén Áron, ügyvezető; a továbbiakban: „***Partner”****)*

(a továbbiakban együttesen „***Felek”***) között az alulírott helyen és napon, az alábbi feltételekkel:

1. **Az együttműködés célja**
2. Egy olyan kulturális és közösségi élménysorozat szervezése, amely egyedi lehetőséget nyújt a helyi zenészeknek és előadóknak, hogy egy különleges társasházi belső udvaron adjanak akusztikus koncertet, a koncertek jegyárbevételéből származó összeg pedig hozzájárul az adott társasház felújításának finanszírozásához. Számos társasház lakóközössége forráshiánnyal küzd a felújítások kapcsán, a felújítási alapba befolyó összeget a folyamatos műszaki javításokra kell költeni, így a Kultudvar- Kultúrával a társasházakért program a kulturális programokra történő jegyértékesítéssel teremt lehetőséget a régóta húzódó felújítások finanszírozására.
3. Az Önkormányzat eltökélt a II. kerületi társasházak felújításában és a környék megújításában, számos pályázat keretében biztosított forrással járul hozzá ezen célja megvalósításához. A Kultudvar koncertsorozat támogatásával elkötelezett amellett a szándéka mellett, hogy a társasházak maguk is képesekké váljanak, akár közösségi finanszírozást bevonzó programok szervezésével a felújításhoz az önrész megteremtésére, így a társasházak felújításának üteme gyorsítható.
4. A Kult. Kft célja, hogy a II. Kerület lakosságának komplex kulturális és közművelődési igényéit kiszolgálja, és szolgáltatásait az eddiginél szélesebb körnek biztosítsa.

A II. kerület kiemelkedő kulturális kapacitásával élve (jelentős művészeti és szellemi potenciál, kiváló adottságú intézmények) fejlessze partnerkapcsolatait, emellett növelje a kerület szellemi vonzerejét. Ennek fényében a Partner által szervezett programsorozat támogatása ezen célok elérését támogatja.

1. **Az együttműködés tárgya**
2. A Kultudvar koncertsorozat a 2023-as évben a Frankel Leó út 10. szám alatti társasház belső udvarán indul, de a programsorozathoz pályázat útján további társasházak csatlakozása is támogatott.

A belső udvaron megrendezett különleges koncertek jegyárbevételének jelentős hányada a társasház felújítására kerül felhasználásra, így teremtve lehetőséget a lakóközösségnek egy közösségi finanszírozási modell bevezetésére.

1. A koncert menetét tekintve a lakaskoncert.hu weboldalon nyílik lehetőség a koncertekre az online jegyek megvásárlására. A koncertek limitált férőhelyesek, adott esetben helyszíni jegyvásárlási lehetőséggel kiegészítve. Feltétel, hogy a koncertek megtartását a nevezett társasház közgyűlése megszavazta, és a jövőben csatlakozó társasházak lakóközösségének is meg kell szavaznia. A koncertekre hétvégi napokon kerül sor, az eseménysorozattal pedig jelentős mértékben támogatásra kerül a helyi előadóművészek bemutatkozási lehetősége.
2. **Felek kötelezettségei**
3. A partner vállalja, hogy:
* a Kultudvar- kultúrával a társasházakért program keretében zajló koncertek kapcsán a teljes körű szervezési és lebonyolítási feladatot ellátja
* a koncertekhez kapcsolódó adminisztratív és jegyértékesítési feladatokat ellátja
* a koncertek előtti és alatti helyszínbiztosítást, a koncertekre történő, jeggyel rendelkező látogatók beengedését megszervezi.
* a koncert elmaradása esetén a jegyek visszaváltásáról, és/vagy a koncert másik időpontban történő megtartásáról gondoskodik
* a jegyértékesítésre szolgáló honlapot elkészíti és karbantartja
* a transzparencia érdekében minden évben közzéteszi az előző évre vonatkozó teljes bevételi-kiadási tételeket
1. Az Önkormányzat és a Kult. Kft. vállalja, hogy:
* Partner részére megjelenési lehetőséget biztosít a II. kerületi eseményeken
* Partner részére a Budai Polgárban és az egyéb kommunikációs csatornáin kommunikációs lehetőséget biztosít.

**Kapcsolattartás**

1. Felek vállalják, hogy a fentieken túlmenő esetleges egyedi együttműködésekről, támogatásokról, fejlesztésekről időben előre egyeztetnek.
2. Felek kapcsolattartókat jelölnek ki, akik jelen Megállapodásból eredő feladatokat egyeztetik, illetve gondoskodnak a lebonyolítással kapcsolatos döntések előkészítéséről. Felek rögzítik, hogy kapcsolattartóik útján kölcsönösen tájékoztatják egymást az együttműködést érintő minden lényeges körülményről, tényről, veszélyről, illetve változásról.

|  |  |
| --- | --- |
| Önkormányzat által kijelölt kapcsolattartó:Név: Bakos-Pálinkás Juditbeosztás: projekt referensE-mail: bakos.palinkas.judit@masodikkerulet.hu Telefon: +36 30 512 1859 | Partner által kijelölt kapcsolattartó:Név: Sebestyén Áronbeosztás: ÜgyvezetőE-mail: aron@inspiredselection.huTelefon: +36 20 977 0776 |

1. A kapcsolattartók személyének változását a Felek 5 munkanapon belül kötelesek egymással írásban közölni. A kapcsolattartók személyében bekövetkezett változás nem minősül jelen Megállapodás módosításának. A bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.
2. **VEGYES RENDELKEZÉSEK**
3. Jelen megállapodás 2023. június 10. napján lép hatályba és 12 hónapos időtartamra, 2024. június 9-ig szól. Felek megállapodnak abban, hogy jelen megállapodást a Felek közös megegyezéssel bármikor megszüntethetik, valamint azt bármelyik fél írásban 60 (hatvan) napos felmondási idővel indoklás nélkül felmondhatja.
4. Az Önkormányzat jogosult a jelen megállapodást azonnali hatállyal felmondani, amennyiben a Partner a megállapodás ideje alatt tevékenységét befejezi vagy bármely tevékenységével, megnyilvánulásával, nyilatkozatával az Önkormányzat érdekeit sérti vagy veszélyezteti.
5. A jelen Megállapodás valamely rendelkezésének érvénytelensége nem jelenti a jelen Megállapodás egyéb rendelkezéseinek érvénytelenségét. A jelen Megállapodás valamely rendelkezésének érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, amely a Felek jelen szerződés aláírásakor elérni kívánt céljának leginkább megfelel.
6. Felek a Megállapodás teljesítése során kötelesek szorosan együttműködni. Ennek során minden olyan akadályról, illetve körülményről kötelesek egymást haladéktalanul értesíteni, amely a megállapodás teljesítésének szempontjából lényeges.
7. Felek megállapodnak, hogy a jelen megállapodás kizárólag írásban módosítható.
8. Felek jóhiszeműen törekszenek arra, hogy a jelen Megállapodás létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, és az alkalmazandó jogszabályok alapján a Felek vitájának elbírálására a mindenkor hatályos eljárási szabályok szerint illetékes bíróság illetékességét fogadják el.
9. A jelen Megállapodásban nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény rendelkezései alkalmazandók.
10. A Partner kijelenti, hogy a nemzeti vagyonról szóló 2011. évi CXCVI. törvény értelmében átlátható szervezetnek minősül.
11. A jelen Megállapodás 4 egymással szó szerint megegyező eredeti példányban készült, amelyből aláírás után 1 példány a Partnert, 1 példány a Kult Kft-t, 2 példány az Önkormányzatot illeti.

Felek a jelen 4 oldalból álló folyamatos sorszámozással ellátott Megállapodást annak elolvasása és közös értelmezése után, mint akaratukkal mindenben megegyezőt, jóváhagyólag írják alá.

Budapest, 2023. ……………………….

|  |  |
| --- | --- |
| …………………………………….**Budapest Főváros II. Kerületi Önkormányzat**képv.: Örsi Gergelypolgármester | …………………………………….**Inspired Selection Kft.**képv.: Sebestyén Áronügyvezető |

 …………………………………

**II. Kerületi Kulturális Közhasznú Nonprofit Kft.**

 képv.: Vámos Ágnes

ügyvezető igazgató